C 88/46

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. Punktu

(2022/C 88/06)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Rioja”

PDO-ES-A0117-AM09

Paziņojuma datums: 2021. gada 25. novembrī.

APSTIPRINĀTĀ GROZĪJUMA APRAKSTS UN PAMATOJUMS

1. Jauktu stādījumu aizliegums

Apraksts

Ir aizliegti pirms 1976. gada 2. jūnija rīkojuma stāšanās spēkā izveidoti stādījumi, kuros audzē dažādu šķirņu vīnogulājus un kuros nav iespējams katras šķirnes ražu novākt pilnīgi atsevišķi.

Attiecīgi tiek grozīts produkta specifikācijas 3. punkta a.1. apakšpunkts un vienotā dokumenta 5. punkta a) apakšpunkts.

Šis ir standarta grozījums, jo tas neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

Pamatojums

Šie jauktie stādījumi, kuros katras šķirnes ražu nav iespējams novākt atsevišķi, ar ACVN “Rioja” apzīmētā vīna ražošanai ir aizliegti kopš 1976. gada. Šis grozījums nozīmē, ka aizliegums tiek iekļauts attiecīgajā standartā, t. i., produkta specifikācijā.

2. Zemesgabalu klasifikācija un informēšana par izmaiņām vīndārzos

Apraksts

Ir precizēts, ka ACVN “Rioja” Regulatīvā padome ir atbildīga par tādu ražošanas apgabalā esošo zemesgabalu klasificēšanu, kas ir piemēroti vīndārzu stādīšanai, un ka tās pienākums ir ziņot par izmaiņām jaunu vai pārstādītu vīndārzu dēļ, kā arī par apstākļu maiņu, kas varētu ietekmēt atbilstību produkta specifikācijai.

Šis grozījums attiecas uz produkta specifikācijas 4. punktu, bet vienoto dokumentu neietekmē.

Šis ir standarta grozījums, jo tas neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

Pamatojums

Regulatīvajai padomei kā ACVN “Rioja” pārvaldības un uzraudzības iestādei ir jāpārbauda to zemesgabalu kvalitāte, kuros stāda vīndārzus, kuru vīnogas var izmantot aizsargātā vīna ražošanā. Tai arī jāpārbauda, vai jebkādas izmaiņas šajos vīndārzos atbilst specifikācijai.

3. Definīcija jaunām mazākām ģeogrāfiskām vienībām, ko sauc par “individuāliem vīndārziem”

Apraksts

Produkta specifikācijā ir atzītas, nosauktas un definētas vairākas jaunas mazākas ģeogrāfiskās vienības.

Šis grozījums attiecas uz produkta specifikācijas 4. punktu un vienotā dokumenta 6. punktu.

Šis ir standarta grozījums, jo tas neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

Pamatojums

Saskaņā ar ES tiesību aktiem (Komisijas Deleģētās regulas (ES) 2019/33 55. panta 2. punktu) produkta specifikācijā un vienotajā dokumentā ir skaidri jānorāda mazākas ģeogrāfiskās vienības.

4. Izturēšanas iekārtām piemērojamās prasības

Apraksts

Produkta specifikācija ir papildināta, lai ietvertu prasības, kas piemērojamas vīna izturēšanas iekārtām, t. i., ir jānovērš vibrācijas, iekārtām jābūt labi vēdināmām un tiek piemērotas noteiktas temperatūras un mitruma robežvērtības. Tāpat ir noteiktas prasības attiecībā uz minimālo krājumu līmeni, minimālo mucu skaitu un mucu tilpumu.

Šis grozījums attiecas uz produkta specifikācijas 8. punkta b.10.11. apakšpunktu, bet vienoto dokumentu neietekmē.

Šis ir standarta grozījums, jo tas neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

Pamatojums

Šīm izturēšanas iekārtām ir noteiktas prasības uzraudzības un kvalitātes nodrošināšanas nolūkos.

VIENOTAIS DOKUMENTS

1. Produkta nosaukums

Rioja

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna(-u) apraksts

1. Baltvīni un sārtvīni (sausi un pussausi)

ĪSS APRAKSTS

Baltvīni: salmu dzeltenā krāsā ar laima niansēm, tīri un dzidri. Zaļo augļu, ziedu un dārzeņu aromāti, tipiski attiecīgajai vīnogu šķirnei. Mērens skābums ar jūtamu svaigumu.

Sārtvīni: zemeņu krāsā ar aveņu nokrāsu (Crianza vīni — laškrāsā), dzidri un tīri. Sarkano ogu aromāts un ziedu notis. Līdzsvars starp skābumu un augļu garšu, jūtams svaigums.

Abos gadījumos izturēšanas procesā aromāti sajaucas ar citiem ozolkoka aromātiem (vaniļas, grauzdējumam piemītošas un dūmu notis) un skābums sajaucas ar apdedzinātas koksnes notīm.

* Spirta saturs atšķiras atkarībā no apakšapgabala un izturēšanas laika.

* Lielāka gaistamība ir vīniem, kas vecāki par vienu gadu.

* Maksimālais SO 2 saturs ir 180 mg/l, ja cukuru saturs < 5 g/l.

* Attiecībā uz nenorādītajām robežvērtībām piemēro spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,3 Maksimālais kopējais sēra dioksīda saturs (miligramos uz litru) 240

2. Baltvīni un sārtvīni (pussaldie un saldie)

ĪSS APRAKSTS

Baltvīni: salmu dzeltena krāsā ar laima niansēm, tīri un dzidri. Zaļo augļu, ziedu un dārzeņu aromāti, tipiski attiecīgajai vīnogu šķirnei. Mērens skābums, jūtama svaiga un salda garša atkarībā no veida.

Sārtvīni: zemeņu krāsā ar aveņu nokrāsu (Crianza vīni — laškrāsā), dzidri un tīri. Sarkano ogu aromāts un ziedu notis. Līdzsvars starp skābumu un augļu garšu, jūtama svaiga un salda garša atkarībā no veida.

Abos gadījumos izturēšanas procesā aromāti sajaucas ar citiem ozolkoka aromātiem (vaniļas, grauzdējumam piemītošas un dūmu notis) un skābums sajaucas ar apdedzinātas koksnes notīm.

* Spirta saturs atšķiras atkarībā no apakšapgabala un izturēšanas laika.

* Lielāka gaistamība ir vīniem, kas vecāki par vienu gadu.

* Maksimālais SO 2 saturs ir 180 mg/l, ja cukuru saturs < 5 g/l.

* Attiecībā uz nenorādītajām robežvērtībām piemēro spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru) 240

3. Sarkanvīni (sausie un pussausie)

ĪSS APRAKSTS

Jaunvīni ir purpursarkani ar violetu nokrāsu. Crianza vīni ir sarkanbrūnā un ķiršsarkanā krāsā. Reserva vīni ir ķiršsarkanā krāsā ar rubīnsarkanām niansēm. Gran Reserva vīni ir rubīnsarkanā krāsā ar rūsganu nokrāsu. Aromāts: intensīvas augļu, vīnogu un ziedu notis, Crianza vīnu gadījumā — apdedzināta ozolkoka aromāts. Reserva un Gran Reserva vīniem piemīt daudzveidīgākas nianses un garšvielu aromāts. Garša: bagātīga, ar sabalansētu skābju/spirta/tanīnu saturu. Izturēšana padara garšu maigāku un noturīgāku.

* Spirta satura robežvērtības atšķiras atkarībā no apakšapgabala un izturēšanas laika.

* Gaistošais skābums: sausie vīni, kas vecāki par gadu: maksimāli 1 g/l līdz 10 tilp. % un 0,06 g/l uz katru spirta tilpumprocentu virs 10 tilp. %.

* SO 2 saturs: maksimāli 140 mg/l, ja cukuru saturs < 5 g/l.

* Attiecībā uz nenorādītajām robežvērtībām piemēro spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 13,3 Maksimālais kopējais sēra dioksīda saturs (miligramos uz litru) 180

4. Kvalitatīvs dzirkstošais vīns (baltvīns vai sārtvīns)

ĪSS APRAKSTS

Vīns, kam pasniegšanas laikā raksturīga oglekļa dioksīda nepārtraukta izdalīšanās smalku burbulīšu veidā.

Kvalitatīvs dzirkstošais vīns, tāpat kā bāzes vīns pēc pirmējās raudzēšanas, ir dzidrs, bez suspendētām daļiņām un ar dažādām dzeltenas un rozā krāsas nokrāsām.

Tā aromāta pozitīvās iezīmes ir svaigums un augļainums, kā arī bagātīga buķete, kas radusies pēc nostādināšanas ar nogulsnēm otrējās raudzēšanas laikā. Visvairāk tas pamanāms Reserva un Gran Añada vīnos. Tam nav defektu, jo īpaši tādu, kas radušies oksidēšanās vai reducēšanas dēļ.

* Attiecībā uz nenorādītajām robežvērtībām piemēro spēkā esošos tiesību aktus.

* Maksimālais faktiskais spirta saturs (tilp. %): 13 %.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums 5,5 grami uz litru (izteikts vīnskābē) Maksimālais gaistošais skābums (miliekvivalentos uz litru) 10,83 Maksimālais kopējais sēra dioksīda saturs (miligramos uz litru) 140

5. Vīndarības metodes

5.1. Īpašās vīndarības metodes

Audzēšanas prakse

Uzskata, ka ražošana vīndārzos sākas to ceturtajā augšanas ciklā (vai agrāk atkarībā no atļaujas).

Jaukti stādījumi, kuros nav iespējams katras šķirnes ražu novākt pilnīgi atsevišķi, ir aizliegti, izņemot noteiktos gadījumos.

Stādījumu biezība: vismaz 2 850, bet ne vairāk kā 10 000 vīnogulāju uz hektāru.

Atzarošanas un vainagu veidošanas sistēmas: kausveida forma un tās varianti, divplecu kordons, atzarošana, atstājot pamatzaru un augļzaru, vienpleca jeb vienpusējais kordons, divplecu Gijo [Guyot] sistēma (tikai šķirnēm “Chardonnay”, “Sauvignon Blanc”, “Verdejo”, “Maturana Blanca”, “Tempranillo Blanco” un “Turruntés”).

Maksimālā slodze: 12 pumpuri uz vīnogulāju; minētajām baltogu šķirnēm — 16 pumpuri uz vīnogulāju; šķirnei “Garancha” — 14 pumpuri uz vīnogulāju. Iespējami izņēmumi.

Irigācija: atļauta laikā no 15. augusta līdz ražas novākšanai, izmantojot tikai lokalizētas sistēmas un iesniedzot rakstisku paziņojumu 24 stundas iepriekš; irigācija ar smidzinātājiem ir atļauta, ja ir piešķirta atļauja; citas metodes ir aizliegtas.

Kvalitatīvu dzirkstošo vīnu ražošanai paredzētās vīnogas novāc ar rokām (mehanizēta novākšana ir aizliegta).

Īpaša vīndarības metode

Šķirņu īpatsvars atkarībā no vīna veida

SARKANVĪNI: vismaz 95 % sarkanogu šķirņu vīnogu, ja vīnogas atdalītas no ķekariem, un 85 %, ja tās ir ķekaros.

BALTVĪNI: 100 % baltogu šķirņu vīnogu.

SĀRTVĪNI: vismaz 25 % sarkanogu šķirņu vīnogu.

KVALITATĪVI DZIRKSOŠIE VĪNI (BALTVĪNS UN SĀRTVĪNS): ar baltogu un/vai sarkanogu šķirņu vīnogām. Sārtvīniem jāsatur vismaz 25 % sarkanogu šķirņu vīnogu.

Dažādu krāsu vīnogu sajaukšanu (kas nav obligāta) veic pēc piegādes.

Vīnogu īpašības: veselīgas un ar dabisko spirta tilpumkoncentrāciju vismaz 11 tilp. % sarkanvīniem, 10,5 tilp. % baltvīniem un 9,5 tilp. % kvalitatīviem dzirkstošajiem vīniem.

Maksimālais ražas iznākums:

— Attiecībā uz vīniem: 70 litri no 100 kg ražas. Izņēmuma gadījumos tas var atšķirties noteiktās robežās.

— Attiecībā uz kvalitatīvajiem dzirkstošajiem vīniem: 62 litri no 100 kg ražas. Izņēmuma gadījumos tas var atšķirties noteiktās robežās.

— Attiecībā uz vīniem, uz kuriem būs norāde viñedo singular [individuāls vīndārzs]: 65 litri no 100 kg ražas. Novirzes nav pieļaujamas.

Attiecīgais ierobežojums vīnu gatavošanā

Aizliegts:

— izmantot tādas misas vai vīna daļas, kas iegūtas, aizsargāto vīnu ražošanā izmantojot nepareizu spiedienu,

— izmantot nepārtrauktas darbības preses, smalcināšanas iekārtas ar centrifūgu, čagu klātbūtnē iepriekš sasildīt vīnogas vai sildīt misu vai vīnu, lai pastiprinātu krāsojošo vielu ekstrakciju,

— izmantot ozolkoka gabaliņus ražošanā, izturēšanā un uzglabāšanā,

— jaukt dažādu veidu vīnus, lai iegūtu vīnu, kas atšķiras no jauktajiem vīniem.

Īpaši vīndarības nosacījumi

— Raudzēšana mucās: tikai baltvīniem un sārtvīniem, kuriem jāatrodas mucā vismaz mēnesi.

— Macerācija oglekļa dioksīda vidē: maksimālais baltogu šķirņu vīnogu procentuālais daudzums, kas atļauts sarkanvīnu ražošanā, ir 5 %, ja vīnogas ir atdalītas no ķekariem, un 15 %, ja tās ir ķekaros.

— Kvalitatīvs dzirkstošais vīns: pēc tradicionālās metodes. Vienā un tajā pašā pudelē vismaz 15 mēnešus pēc kārtas — starp pildīšanu pudelē pirms otrējās raudzēšanas un nogulšņu atdalīšanu ar degüelle metodi. Viss ražošanas process, ieskaitot marķēšanu, notiek vienā un tajā pašā vīna darītavā. Otrējā raudzēšanā faktiskais spirta saturs nedrīkst pārsniegt 1,5 tilp. %. Beidzamais saldinātājs nedrīkst palielināt faktisko spirta satura par vairāk nekā 0,5 tilp. %. Pēc nogulšņu atdalīšanas ar degüelle metodi ir atļauts nefiltrējot vīnu pārliet stikla pudelēs, kuru tilpums ir mazāks nekā 0,75 l vai vismaz 3 l. Paskābināšana un atkrāsošana ir aizliegta.

5.2. Maksimālais ražas iznākums

1. Sarkanogu šķirnes

6 500 kg vīnogu no hektāra

2. Sarkanogu šķirnes

45,5 hl no hektāra

3. Baltogu šķirnes

9 000 kg vīnogu no hektāra

4. Baltogu šķirnes

63 hl no hektāra

5. Sarkanogu šķirņu vīnogas, kas paredzētas viñedo singular [individuāla vīndārza] vīna ražošanai

5 000 kg vīnogu no hektāra

6. Sarkanogu šķirņu vīnogas, kas paredzētas viñedo singular vīna ražošanai

32,5 hl no hektāra

7. Baltogu šķirņu vīnogas, kas paredzētas viñedo singular vīna ražošanai

6 922 kg vīnogu no hektāra

8. Baltogu šķirņu vīnogas, kas paredzētas viñedo singular vīna ražošanai

44,99 hl no hektāra

6. Noteiktais ģeogrāfiskais apgabals

RIOJA ALTA

Rioja autonomais apgabals

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Burgosas provincē (Miranda de Ebro): El Ternero (anklāvs)

RIOJA ORIENTAL

Rioja autonomais apgabals

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (ziemeļu daļa)

Santa Eulalia Bajera

Tudelilla

Villamediana de Iregua

Villarroya

Navarra autonomais apgabals

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Alavas province

Baños de Ebro

Barriobusto

Cripán

Elciego

Elvillar de Álava

Labastida

Labraza

Laguardia

Lanciego

Lapuebla de La barca

Leza

Moreda de Álava

Navaridas

Oyón

Salinillas de Buradón

Samaniego

Villabuena de Álava

Yécora

Vīndārzi, kuri atrodas Lodosas pašvaldības teritorijā, Ebro labajā krastā, un pārvaldes vīndārzu reģistrā ir ievadīti 1991. gada 29. aprīlī vai agrāk, ir reģistrēti līdz pastāvēšanas beigām.

Ja mainās to pašvaldību teritoriju robežas, kuras atrodas ražošanas apgabalā, tas nenozīmē, ka reģistrētie vīndārzi tiks izņemti no vīndārzu reģistra.

Ražošanas apgabals iekļauj mazākas ģeogrāfiskas vienības, kuras dēvē par viñedos singulares [individuāliem vīndārziem]. To platība ir mazāka par pašvaldības teritoriju, un tie var ietvert vienu vai vairākus kadastrālos zemesgabalus. Vīnogulājiem jābūt vismaz 35 gadus veciem.

Atzīto individuālo vīndārzu robežas ir noteiktas pielikumā 2019. gada 28. jūnija Rīkojumam Nr. APA/816/2019 (Oficiālais Vēstnesis Nr. 181, 2019. gada 30. jūlijs) (https://www.boe.es/boe/dias/2019/07/30/pdfs/BOE-A-2019-11186.pdf), pielikumā 2020. gada 3. augusta Rīkojumam Nr. APA/780/2020 (Oficiālais Vēstnesis Nr. 214, 2020. gada 8. augusts) (https://www.boe.es/boe/dias/2020/08/08/pdfs/BOE-A-2020-9446.pdf), pielikumā 2021. gada 5. maija Rīkojumam Nr. APA/468/2021 (Oficiālais Vēstnesis Nr. 115, 2021. gada 14. maijs) (https://www.boe.es/boe/dias/2021/05/14/pdfs/BOE-A-2021-8011.pdf) un 2021. gada 5. maija Rīkojuma Nr. APA/468/2021 labojumā (Oficiālais Vēstnesis Nr. 137, 2021. gada 9. jūnijs)(https://www.boe.es/boe/dias/2021/06/09/pdfs/BOE-A-2021-9611.pdf).

7. Galvenās vīna vīnogu šķirnes

“ALARIJE – MALVASÍA RIOJANA”

“ALBILLO MAYOR – TURRUNTÉS”

“CHARDONNAY”

“GARNACHA BLANCA”

“GARNACHA TINTA”

“GRACIANO”

“MACABEO – VIURA”

“MATURANA BLANCA”

“MATURANA TINTA”

“MAZUELA”

“SAUVIGNON BLANC”

“TEMPRANILLO”

“TEMPRANILLO BLANCO”

“VERDEJO”

8. Saiknes apraksts

8.1. Vīns

Vīnus, kas darināti no Rioja Alta audzētām vīnogām, raksturo Atlantijas klimata īpašā ietekme, kas tiem piešķir mērenu spirta saturu un pilnmiesīgu un izteikti skābenu garšu. Šīs īpašības padara vīnus piemērotus izturēšanai mucās. Šajā apgabalā augšanas ciklā ir mazāk dienasgaismas stundu nekā apgabalā, kurš atrodas vairāk uz dienvidiem un uz kuru arī attiecas šis cilmes vietas nosaukums. Tajā ir arī lielāks nokrišņu daudzums, kas tieši ietekmē vīnu skābumu. Šie faktori, kā arī Kantabrijas kalnu grēdas sniegtā aizsardzība uzlabo iepriekš aprakstītās vīnu īpašības — gan atsevišķajiem vīniem, gan to sajaukumiem ar citu apgabalu vīniem. Atlantijas okeāna klimata un Vidusjūras klimata konverģences dēļ Rioja Alavesa apgabala vīniem ir nedaudz augstāks spirta saturs nekā iepriekš minētajiem vīniem. Tiem ir arī nedaudz mazāks skābums, un tie ir daudzpusīgāki, jo tos var baudīt kā jaunvīnus, bet tie ir piemēroti arī izturēšanai. Šo teritoriju vēl labāk aizsargā ziemeļos esošā Kantabrijas kalnu grēda. Dienasgaismas stundu skaits ir līdzīgs kā Rioja Alta apgabalā, savukārt nokrišņu daudzums ir nedaudz mazāks. Šo vīnu daudzpusība arī padara tos izcili piemērotus izmantošanai jaukto vīnu ražošanā. Visbeidzot, vistālāk dienvidos esošajā apgabalā Rioja Oriental ir mazāks nokrišņu daudzums un izteikts Vidusjūras klimats, kam kopumā raksturīgs saulaināks laiks. Vīniem ir augstāks spirta saturs, tie ir bagāti ar ekstraktiem un izcili piemēroti jaukšanai, lai ražotu izturēšanai paredzētus vīnus. Tos var baudīt arī kā jaunvīnus.

Augsnes analīze atklāj trīs galvenos augsnes veidus. Vispirms jāmin māla un kaļķakmens augsnes, kas atrodamas apgabala, uz kuru attiecas cilmes vietas nosaukums, galējā ziemeļu daļā. Tās ir galvenais resurss vīnogulāju audzēšanai visā Rioja Alavesa un Rioja Alta. Pēdējā minētajā apgabalā un Rioja Oriental apgabalā ir sastopamas arī aluviālās un dzelzi saturošas māla augsnes, kas vīnu garšu salīdzinājumā ar iepriekš minēto vīnu garšu padara mazāk pilnmiesīgu.

Ekonomiskā ziņā vīns veido 20 % no reģiona IKP. Šis fakts kopā ar to, ka vīns reģionā ir audzēts kopš neatminamiem laikiem, nozīmē, ka reģions ir atkarīgs no vīnkopības ilgtspējas un ka tiek pilnībā izmantoti aprakstītie dabas apstākļi. Konkrētāk, vīna izturēšanas specialitāte ir iemesls, kādēļ šeit ir pasaulē lielākais ozolkoka mucu skaits vienuviet.

8.2. Kvalitatīvs dzirkstošais vīns

Cilmes vietas nosaukums galvenokārt zināms saistībā ar nedzirkstošo vīnu ražošanu, tomēr dažas vīna darītavas kopš 19. gadsimta vidus ar tradicionālo metodi ražojušas kvalitatīvu dzirkstošo vīnu, tādējādi iegūstot zinātību un pieredzi.

Divi galvenie raksturlielumi, kas jānodrošina, ražojot kvalitatīvus dzirkstošos vīnus, ir svaigums un skābums. Teritorija, uz kuru attiecas nosaukums, atrodas zemāku temperatūru apgabalā saskaņā ar Vinklera skalu. Tāpēc augšanas cikli ir īsi un notiek pareiza nogatavošanās fenolu satura ziņā, nesasniedzot augstu spirta saturu; šīs iezīmes rada izcilus nosacījumus šo vīnu ražošanai.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti

Papildu nosacījuma veids:

noteiktajā ģeogrāfiskajā apgabalā veikta iepakošana

Nosacījuma apraksts

Vīniem, ko paredzēts tirgot ar kvalificēto cilmes vietas nosaukumu “Rioja”, jābūt iepildītiem pudelēs reģistrētās vīna darītavās, ko apstiprinājusi Regulatīvā padome. Pretējā gadījumā uz vīnu nedrīkst attiecināt šo cilmes vietas nosaukumu.

Šī prasība ir noteikta, pamatojoties uz to, ka pastāv lielāks risks pasliktināt gatavā produkta kvalitāti, ja to pārvadā un iepilda pudelēs ārpus ražošanas apgabala, nekā tad, ja šīs darbības notiek apgabala robežās. Prasības mērķis ir aizsargāt “Rioja” vīnu izcilo reputāciju, pastiprinot to īpašo iezīmju un kvalitātes kontroli. Tādējādi tiek aizsargāts kvalificētais cilmes vietas nosaukums, kuru izmanto visi attiecīgie ražotāji. Šis lēmums tika apstiprināts ar Eiropas Savienības Tiesas 2000. gada 16. maija spriedumu.

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķējumu

Nosacījuma apraksts

Uz marķējuma jābūt labi pamanāmam vārdam “RIOJA”. Tieši zem vārda “RIOJA” jānorāda šādi elementi: teksts “Denominación de Origen Calificada” [Kvalificēts cilmes vietas nosaukums]; Regulatīvās padomes zīmogs; zīmola nosaukums; reģistrētas vīna darītavas nosaukums vai uzņēmuma nosaukums, vai tirdzniecības nosaukums.

Vīnu tirgvedībā, reklāmā un marķējumā neizmanto norādes “izturēts mucā” un “izturēts koka mucā”, pirms ir beidzies izturēšanas process.

Apgabala vai pašvaldības nosaukumu var izmantot, ja vīnogas audzētas minētajā apgabalā / pašvaldības teritorijā un ja vīns ir ražots, izturēts (attiecīgā gadījumā) un pildīts pudelēs minētajā apgabalā / pašvaldības teritorijā. Ne vairāk kā 15 % no vīna ražošanā izmantotajām vīnogām drīkst būt audzētas reģistrētos vīndārzos, kuri atrodas pašvaldību teritorijās, kas robežojas ar to apgabalu vai pašvaldības teritoriju, kurā ir reģistrēts uzņēmējs. Jāsniedz pierādījumi, ka minētais vīnogu daudzums būs ekskluzīvi pieejams vismaz 10 gadus pēc kārtas.

Kvalitatīvu dzirkstošo vīnu marķējumā norāde “Método Tradicional” [tradicionālā metode] jāizvieto tieši zem cukuru satura norādes un izmantotais rakstzīmju lielums nedrīkst būt lielāks par to, kāds izmantots vārdam “Rioja”.

Uz etiķetes, kas satur obligāto informāciju, norādes “Método Tradicional” rakstzīmju lielums nedrīkst būt mazāks par 0,3 cm.

Apzīmējumam viñedo singular [individuāls vīndārzs] ir jābūt tieši zem vīndārza nosaukuma, kas reģistrēts kā preču zīme, un tā rakstzīmju lielums, platums un krāsa nedrīkst pārsniegt, tos, kas izmantoti nosaukumam “Rioja”.

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķējumu

Nosacījuma apraksts

Neskarot iepriekš minēto, jāievēro minimālās marķēšanas prasības, kas noteiktas saskaņā ar 17. panta h) punkta 4. apakšpunktu 2015. gada 12. maija Likumā Nr. 6/2015 par aizsargātiem cilmes vietas nosaukumiem un ģeogrāfiskās izcelsmes norādēm, kuru teritoriālā darbības joma aptver vairāk nekā vienu Spānijas autonomo apgabalu.

Saite uz produkta specifikāciju

https://www.mapa.gob.es/es/alimentacion/temas/calidad-diferenciada/dop-igp/htm/dop_rioja.aspx

(1) OV L 9, 11.1.2019., 2. lpp.